Osmund Brønnum

Osmund Lindgaard Brønnum (født 23. mars 1907 i Sandar, død 3. mars 1944 på Trandumskogen) var en norsk motstandsmann, bokser, idrettsadministrator, fagforeningsmann og medlem i Norges Kommunistiske Partis sentrale ledelse.Nettsidene til NKP Midt Norge

Brønnum var utdannet etuimaker, og arbeidet som banefunksjonær ved Oslo kommunale idrettsbaner.

I årene 1929–1932 var han student ved den såkalte Lenin-skolen i Moskva.Side 369. Ole Martin Rønning: Stalins elever, Universitetet i Oslo 2010

Han representerte VIKA I.F. og satt i styret i Arbeidernes Idrettsforbund i 1939.

Under krigen var han aktiv i arbeidet med å organisere den illegale pressa. NKPs første stensilerte avis Kjennsgjerninger ble laget hjemme hos Brønnum og kona Dagny.Side 83. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 Han arbeidet også med opprettelsen av Milorg gruppe 13 øst.

Brønnum satt arrestert alt i 1940, i en periode fra 3. oktober til 16. desember. Da slapp han fri. Men i
april 1943 førte den illegale virksomheten til at han måtte flykte til Sverige, og angiveri gjorde at han ble tatt ved svenskegrensen. 4. november 1943 ble han dømt til døden. Han ble skutt på Trandum 3. mars året etter. Han er gravlagt på Nordre gravlund i Oslo.Side 368, Våre falne bind 1 

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Personer fra Sandefjord kommune
Kategori:Drepte i Trandumskogen